钦定古今图书集成/明伦汇编/氏族典/第550卷 > 《廖用贤尚友录》 > 聂崇义
## 钦定古今图书集成/明伦汇编/氏族典/第550卷 > 《廖用贤尚友录》 > 聂崇义

按《宋史聂崇义传》：“崇义，河南洛阳人。少举《三礼》，善《礼》
学，通经旨。汉乾祐中，累官至国子《礼记》博士，校定《公
羊春秋》，刊板于国学。周显德中，累迁国子司业兼太
常博士。世宗诏崇义参定郊庙祭玉，崇义因取《三礼
图》再加考正。建隆三年四月，表上之。太祖览而嘉之，
赐崇义紫袍、犀带、银器、缯帛以奖之。未几卒，《三礼图》”
遂行于世，并画于国子监讲堂之中。